સીઆરપીએફના એક પ્રવક્તા બવીશ ચૌધરીએ જણાવ્યું હતું કે સીઆરપીએફના કાફલા પર હુમલો કરીને આતંકવાદીઓ આ ઈમારતમાં છૂપાઈ ગયા હતા. આતંકીઓએ સીઆરપીએફના કાફલા પર કરેલા હુમલામાં ૧૦ જવાનોને ઈજા થઈ હતી. થોડા થોડા સમયના અંતરે સામસામા ગોળીબાર ચાલુ રહ્યા હતા અને જવાનોએ સમગ્ર વિસ્તારને કોર્ડન કરી દીધો હતો. આતંકવાદીઓ અથડામણ સ્થળેથી નાસી શકે નહીં તે માટે ત્યાં લાઈટિંગની પણ વ્યવસ્થા કરવામાં આવી હતી.